Imagine – ToekomsVenster
by Kariné Taljaard|Published 01/02/2019
Verbeelding is ŉ wonderlike gawe. Dit is om die werklikhede en beperkthede van jou konteks en van hierdie wêreld te omseil en jouself in ŉ wonderwêreld te bevind. Geen beperkings, geen stremming en oponthoud. Alles werk uit. Natuurlik kan ŉ mens se verbeelding met jou weghardloop sodat dit eerder iets negatief as positief raak. Selfs wat jou verbeelding betref moet jy beheer behou.
Mnr Ramaphosa in sy toespraak voor die Business Economic Indaba vra sy gehoor of hulle ŉ Suid Afrika kan verbeeld (imagine) met ŉ groeikoers van 5-7%. Natuurlik skop allerlei verskonings en beperkende omstandighede in en hy het dit toegegee. The “inhibitors” moet uit die weg geruim word. Hy het homself daartoe verbind.
Feit van die saak is ŉ mens begin by die ideaal, die droom, die visie en skep van daaruit moed om die beperkinge te omseil. Vir die meeste probleme en uitdagings is daar oplossings. Ons is darem aangewese op die leiding, bemagtiging en wonderlike bediening van die Heilige Gees of hoe? Alles is vir Hom deursigtig en geen uitdaging is te groot nie.
Die vraag is, wat imagine jy t.o.v. jou persoonlike konteks? Is jy so vasgevang is die roetine van elke dag en die sleur wat daarmee saamgaan dat jy daarvan nie kan ontsnap nie? Die sin moet dalk eerder lees, nie wil ontsnap nie. Dit het jou plek van veiligheid geword.
In konsentriese sirkels kan ek vra wat jy imagine vir jou gesin, sosiale kring, gemeente,gemeenskap en Suid Afrika? Ja, kan Suid Afrika anders daar uitsien?
Gee jou verbeelding vir ŉ slag vrye teuels. Alles in hierdie wêreld het met ŉ idee begin. Baie van daardie idees is met weerstand, bespotting en ongeloof begroet. Kyk na jou leefwêreld vandag. Die enorme moontlikhede en voordele van die tegnologie. Iewers het iemand gevra…se nou maar…en dit was al wat nodig was.
Met u hulp loop ek ‘n oormag storm, met my God by my is geen stadsmuur vir my te hoog nie.
ŉ Spyker wat goed ingeslaan is
ŉ Spyker wat goed ingeslaan is Jes22: 23 Ek sal hom in sy amp bevestig, hy sal wees soos ‘n spyker wat […]
Weerloos en broos
Weerloos en broos Ps. 121:5 Die Here beskerm jou, die Here bewaar jou van alle gevare. […]
Previous post Braaivleis te duur
Next post Innige meegevoel